**Hortobágy Község Önkormányzatának 13. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2021. október 26-ai rendes, nyilvános ülésére**)**

Tárgy: Hortobágy Község Önkormányzata Képviselő-testületének a vásártartásról szóló ../2021. (... ...) önkormányzati rendelet megalkotása

**Tisztelt Képviselő-testület!**

Hortobágy Község Önkormányzata eldöntötte, hogy a 100 %-os önkormányzati tulajdonú gazdasági társaságát egyszerűsített végelszámolással megszünteti. A Hortobágyi-Délibáb Nonprofit Kft. látta el közszolgáltatási szerződés útján az Önkormányzat a Mötv. 13. § (1) bekezdésének 14. pontjában meghatározott feladatát. A szerződés 2021. október 31. napjával közös megegyezéssel felbontásra kerül. A feladatot 2021. november 1. napjától Hortobágy Község Önkormányzata fogja ellátni, ezért szükséget a tárgykört szabályozó rendeletet megalkotni.

A rendelet újraszabályozása alkalmával pontosításra kerültek a tevékenység kapcsán érintett helyrajzi számok is.

## A tevékenység végzésének feltétele, hogy az üzemeltető - jelen esetben az Önkormányzat - rendelkezzen a vásárokról, a piacokról, és a bevásárlóközpontokról szóló 55/2009. III. 13.) Korm. rendeletben meghatározott üzemeltetési engedéllyel. Az engedélyezési eljárás lezárult és az Önkormányzat megkapta a tevékenység végzését lehetővé tevő ………. számú üzemeltetési engedélyt.

Kérem a Tisztelt Képviselő-testületet, hogy az előterjesztést és a mellékelt rendelet-tervezetet megtárgyalni, a vásártartásról szóló önkormányzati rendeletet megalkotni szíveskedjen.

Hortobágy, 2021. október 12.

 **Jakab Ádám András**

polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

kirendeltség-vezető